Caravana Mascotelor vine la Târgu Jiu vineri, 31 mai, între orele 16:30 și 21:00, cu ocazia Zilei Internaționale a Copilului.
„Cei mici sunt așteptați în centrul pietonal, Piața Prefecturii, la întâlnirea cu personajele lor preferate.
Vor fi de față 12 mascote (Minnie, Mickey, Masha și Ursul, Elsa, LOL, Buburuza, Cocomelon și fetița Cocomelon, Peppa Pig, Pikachu, Sonic), clovni pe picioroange, robotul Bumble Bee, standuri pentru pictură pe față și modelare baloane”, anunță Primăria Târgu Jiu.
Între orele 18:00 și 21:00, copiii se pot bucura de un spectacol special, pregătit de Școala Populară de Arte și Palatul Copiilor Târgu Jiu.